הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 128, 2017-07-11 12:45

רחל עזריה: צהריים טובים.

רחל עזריה: אני מתכבדת לפתוח את ישיבת הוועדה המיוחדת לדיון בהצעת חוק הרשות הממשלתית להתחדשות עירונית.

רחל עזריה: היום י"ז בתמוז.

רחל עזריה: אני צמה.

רחל עזריה: תעזרו לי, טוב?

רחל עזריה: עיריית ירושלים עשתה אתמול מרוץ לילה, ואני שכחתי שזה יום לפני הצום ונרשמתי עם הבת שלי.

רחל עזריה: אז גם רצתי אתמול.

רחל עזריה: ויש דיון על פיצול דירות, זה באמת שילוב מושלם אחרי דיון בוועדת חוקה על בתי הדין הרבניים.

רחל עזריה: אני מתכבדת לפתוח את הדיון בהצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016 (פ/3044).

רחל עזריה: יש לנו כמה נושאים על סדר היום.

רחל עזריה: יש עדכונים: א', אנחנו מחריגים את המושבים לאור הניסיונות הדחופים להגיע להסכמות ולהבנות.

רחל עזריה: לצערי, הייתה התנגדות מאוד גדולה גם של הרשויות וגם של מרכז המועצות האזוריות וגם מנהל מקרקעי ישראל, גם מנהל התכנון וגם הקשת הדמוקרטית נכנסה לנו לדיון.

איתן ברושי: הם גוף סטטוטורי?

רחל עזריה: מה אכפת לך?

רחל עזריה: הם לטובתך עכשיו.

איתן ברושי: אני לא צריך את העזרה שלהם.

איתן ברושי: שאלתי אם הם גוף סטטוטורי, זה הכול.

רחל עזריה: לא.

איתן ברושי: את מזכירה אותם יחד עם הגופים הממלכתיים.

רחל עזריה: יש כלל בכנסת מי מותר להזכיר עם מי?

איתן ברושי: לא, אבל שמת אותם באותו משקל כמו המנהל.

רחל עזריה: הדיון לא היה על משקל.

איתן ברושי: זאת חבורה של אנשים שגרמה הרבה נזק להתיישבות.

רחל עזריה: טוב, בסדר.

רחל עזריה: אני אוסיף את המילה "ואף".

רחל עזריה: החוק לא יחול על המושבים.

רחל עזריה: מה שכן, הגעתי להסכמות עם מנהל מקרקעי ישראל כמו שעשינו לגבי היטל השבחה שרק שליש ישולם בהתחלה.

רחל עזריה: אז בעצם מוותרים על דמי ההיתר ועל הפרצלציה.

רחל עזריה: המטרה המרכזית היא שהחוק יחול, יפעל, יקרה ויתממש.

רועי פולקמן: יהיה ישים.

רחל עזריה: כן, יהיה ישים, ולא כמו שקרה כבר בעבר.

<תומר רוזנר: שהחוק יהיה פשוט, זה הכי חשוב.

רחל עזריה: שהחוק יהיה פשוט, מובן, בהיר ונהיר.

רחל עזריה: חבר הכנסת ילין, בבקשה.

חיים ילין: קודם כול אם זה המצב שמחריגים מלוח 2 כמו שהיה בתחילת הדרך אז אני חייב להוריד את ההסתייגות כי ההסתייגות שלי הגיעה בעקבות זה שאתם רשמתם שם את מה שנרשם בחוק.

חיים ילין: אז אני מודיע שאני מוריד את הסתייגות 1.

חיים ילין: אבל הוספתי, לא הסתייגות, אלא משהו שלדעתי חשוב שיהיה בחקיקה עצמה.

<אריאלה מלכה: הוא הביא את זה בדקה ה-99.

רחל עזריה: בסדר.

<תומר רוזנר: מותר לו גם לא להביא כלום.

<תומר רוזנר: הוא יכול להגיד גם בעל-פה.

רחל עזריה: בסדר.

רחל עזריה: הכול בסדר.

חיים ילין: דיברנו על פיצול.

חיים ילין: אמרתי שבמקומות שמפצלים ייתכן מאוד שאג"א או פיקוד העורף יכריחו לבנות ממ"ד.

חיים ילין: אמרנו שבניית ממ"ד זה 150 אלף שקל החזרים, וזה הופך את האירוע למשהו לא כלכלי אם רוצים את זה לשכירות.

חיים ילין: לכן סתיו, היועצת שלי, עברה על החוק מכיוון שאנחנו מטפלים גם בנושא הממ"דים.

חיים ילין: יש בחוק הלוואות לדיור, 1992: "ביישובי קו העימות שבהם נדרשת בנייה ביטחונית מיוחדת לדיור לסוגיה, הכול לפי קביעת ראש אג"א, תינתן לזכאי הרוכש דירה חדשה מקבלן או בנייה עצמית, הלוואה נוספת בסכום שייקבע בכללים לכל סוג של בנייה ביטחונית, כאמור, אשר תהפוך למנה כפי שייקבע בכללית".

חיים ילין: לכן אני מבקש שבחקיקה עצמה במקום שנדרש ממ"ד בפיצול - -

רועי פולקמן: אם נדרש.

חיים ילין: אם נדרש, אמרתי.

חיים ילין: אם נדרש אז להפנות את החוק של הפיצול למקום הזה.

חיים ילין: לא ביקשתי חקיקה חדשה.

רחל עזריה: שמה?

רועי פולקמן: הוא מוסיף כאן אפשרות להלוואה שכבר קיימת, וזה אחלה.

רועי פולקמן: אני רק מזכיר שאחד הדברים שאמרנו לפיקוד העורף זה שאנחנו לא רוצים שבהגדרה בכל דירה מפוצלת יהיה ממ"ד כי זה מאוד יקשה, אפרופו ישימות.

חיים ילין: איפה שנדרש.

רועי פולקמן: הייתה אמירה של פיקוד העורף שלא יהיו דוחות - -

רחל עזריה: נשמע את פיקוד העורף, בבקשה.

<קלרית גרבי: סגרנו את הנושא הזה כבר בדיונים הקודמים על החוק הזה.

<קלרית גרבי: אנחנו אמרנו שלא יהיה פטור ממ"ד, כמובן.

<קלרית גרבי: אבל סגרנו שפיקוד העורף יוציאו הנחיות מקלות לעניין הממ"ד אם לא יהיה פטור.

<קלרית גרבי: ההקלות גם - - -

רחל עזריה: מה זה אומר?

איתן ברושי: אין שום דבר כזה "מקל".

איתן ברושי: יש או אין?

<קלרית גרבי: לצורך העניין אפשר יהיה להוריד את גודל הממ"ד שיידרש, אבל לא יהיה פטור.

רועי פולקמן: אמרתם גם שיכולים להיות אמצעי מיגון אחרים.

רועי פולקמן: זה נאמר באותה ישיבה.

<קלרית גרבי: - - -

רחל עזריה: סליחה, אבל אם זאת דירה מפוצלת אי אפשר פשוט שתהיה דלת לדירה?

<קלרית גרבי: ומה יקרה במצב חירום?

<קלרית גרבי: ידפקו בדלת ויבקשו להיכנס?

רחל עזריה: לא, בין הדירות.

דוד ביטן: אם יש חובה לממ"ד אז אין מה לדבר.

<קריאות: - - -

רחל עזריה: אני הבנתי שיכולה להיות זיקה בין הדירות.

דוד ביטן: אנחנו לא חוזרים על עצמנו פה, עם כל הכבוד לכם.

רחל עזריה: מה שאנחנו צריכים - -

<תומר רוזנר: שהם יקבעו הוראות מקלות.

רחל עזריה: מה זה הוראות מקלות?

איתן ברושי: אין דבר כזה "הוראות מקלות".

רחל עזריה: לא, לא.

רחל עזריה: מה זה אומר?

דוד ביטן: יש את זה בתמ"א 38.

דוד ביטן: עושים חיזוק מסביב לחדר, ואז זה הופך להיות חדר ממוגן.

דוד ביטן: לזה את מתכוונת?

<קלרית גרבי: הוראות מקלות, לצורך העניין, זה שבפיצול בכל דירה יהיה ממ"ד יותר קטן.

דוד ביטן: לא, לא.

רחל עזריה: לא, זה לא עוזר לנו.

רועי פולקמן: מה זה בנייה חדשה?

דוד ביטן: לא יהיה דבר כזה.

רחל עזריה: זה לא עוזר.

רחל עזריה: אז לא יהיה פיצול.

<קלרית גרבי: - - -

רחל עזריה: אז בשביל מה אנחנו עובדים?

<קלרית גרבי: - - -

רחל עזריה: לא, לא, זה לא יעזור.

רחל עזריה: אז אין חוק, אין פיצול, אין כלום.

רחל עזריה: את יודעת מה יקרה – כולם יגורו בדירות מפוצלות בלי אישורים ובלי כלום שזה מה שקורה היום – סליחה שאני מגלה את הפלפלון החמוד פה בחדר.

רחל עזריה: אין פיקוח, אין כלום, אתם תוכלו לומר שהכול בסדר, אנחנו נוכל לומר שהכול בסדר וזהו.

דוד ביטן: תשכחו מזה.

דוד ביטן: זה לא יהיה.

דוד ביטן: תומר, תקן את החוק - - -

רחל עזריה: אז לא.

רחל עזריה: אני מבקשת שאם יש דלת בין הדירות זה יהיה מספיק.

רחל עזריה: אם יש מצב מלחמה אז פותחים את הדלת, וחיים עם דלת לא נעולה.

<קלרית גרבי: אז במצב חירום נכריח אותם שהדלת תהיה תמיד פתוחה או שהם ידפקו להם בדלת ויגידו להם - - -

רחל עזריה: תראי, אי אפשר.

רחל עזריה: כן, במצב חירום הדלת לא תהיה נעולה, וידפקו בדלת וייכנסו כשיש מצב חירום.

רחל עזריה: הרי כולם גם ככה אנשים רצים למקלט עם מגבת עליהם.

<קלרית גרבי: ואם המבצע היה 50 ימים, אז תגידו למשפחה, תשאירו את הדלת פתוחה לרווחה - - -

רחל עזריה: לא.

רחל עזריה: לא נעולה.

דוד ביטן: - - -

רחל עזריה: כן, זה הפתרון.

<קלרית גרבי: אנחנו מדברים על אנשים שגרים שם.

<קלרית גרבי: את היית מסכימה - - -

רחל עזריה: אז אני הייתי מחליטה אם לפצל את הדירה שלי או לא, אבל זה הפתרון.

<קלרית גרבי: אבל בסוף הם אנשים ששוכרים.

<קלרית גרבי: אז - - -

רחל עזריה: אם זה מצב מלחמה.

רחל עזריה: רוב החיים שלנו הם לא במלחמה.

<קלרית גרבי: - - - עם הילדים שלך, ואת היית מסכימה להישאר עם דלת פתוחה כדי שאנשים ייכנסו לבית שלך?

רחל עזריה: אז אי אפשר.

רחל עזריה: אנחנו יכולים לשנות את זה?

<תומר רוזנר: בטח שאתם יכולים.

<תומר רוזנר: אתם יכולים מה שאתם רוצים.

רחל עזריה: אז לא.

דוד ביטן: תשני את זה.

דוד ביטן: לא צריך ממ"ד כי אתם לא מאפשרים תוספת שטח.

<קלרית גרבי: זה גם תלוי בסיטואציה.

<קלרית גרבי: אם התכניות מאפשרות אפשר לעשות אופציה של שיפורי מיגון.

<קלרית גרבי: כלומר יש כל מיני אופציות - -

רחל עזריה: זה לא זה.

דוד ביטן: על שיפור מיגון אפשר לדבר, אבל לא מה שאת אומרת.

<קלרית גרבי: - - -

דוד ביטן: את יודעת מה, אנחנו לא רוצים לתת לכם את ההחלטה בעניין הזה כי כבר הבנו מה שאת אומרת.

רחל עזריה: זה פשוט יהיה ממ"ד.

רחל עזריה: אבל זה לא יקרה.

דוד ביטן: יש עוד בעיה שצריך לקחת בחשבון.

דוד ביטן: אנחנו מאפשרים פיצול ללא תוספת שטח.

דוד ביטן: בבתים ישנים יחייבו ממ"ד באחת הדירות, ואני לא רוצה גם את זה.

דוד ביטן: זה הכול.

רחל עזריה: אם הבניין מסתמך על מקלט אז אין כלום.

<קלרית גרבי: אוקיי, יש אופציות לפטורים.

רחל עזריה: לא, אי אפשר.

<קלרית גרבי: - - - לכל סיטואציה.

דוד ביטן: בבית ישן שאין בו ממ"ד יאושר הפיצול גם בלי ממ"ד.

<תומר רוזנר: אז זה לא - - -

רחל עזריה: תגידי לנו על מה חשבתם.

רחל עזריה: באמת חשבתם רק על ממ"ד קטן יותר?

דוד ביטן: בתמ"א עושים את זה.

רחל עזריה: אז אנחנו צריכים לעשות יישור קו.

חיים ילין: אתה יודע כמה עולה?

חיים ילין: 70 אלף שקל.

רחל עזריה: עזבו, זה לא יקרה.

<קריאות: - - -

רחל עזריה: בואו נשמע רגע.

רחל עזריה: טוב שהעלית את זה, חיים.

רחל עזריה: אני מודה לך.

חיים ילין: מההתחלה העליתי את זה, ואמרו, אולי כן, אולי לא.

דוד ביטן: - - -

רחל עזריה: אז אני מבקשת לשמוע מה תכננתם.

<קלרית גרבי: אני חייבת לומר גם שהקריטריונים לא נקבעו, והמהנדס של פיקוד העורף לא נמצא אתי פה.

<קלרית גרבי: הוא היה אתי פה בכל הישיבות כי הבנו שהנושא הזה כבר סגור, וגם נסגר בישיבות הראשונות.

רחל עזריה: שמה?

רחל עזריה: מה נסגר?

<קלרית גרבי: לצורך העניין אם זאת דירה בקומה גבוהה אז אפשר לעשות שיפורי מיגון.

חיים ילין: לא, את לא מבינה את החוק.

חיים ילין: זה פרטי.

רחל עזריה: זה הכול בתים פרטיים.

<קלרית גרבי: אז ממ"ד קטן יותר - -

רחל עזריה: לא, זה לא עוזר.

רחל עזריה: זה לא יקרה.

רחל עזריה: למה את חושבת שהגענו להסכמות על עניין התשלומים?

רחל עזריה: כי היום אנשים מפצלים.

רחל עזריה: את תתעקשי על כללים מורכבים מדי בעלויות גבוהות מדי, ימשיכו הפיצולים בלי היתרים, וכולנו נישאר קירחים.

רחל עזריה: המטרה היא שזה יקרה.

רחל עזריה: אם את מטילה מחויבויות מאוד מרחיקות לכת הן לא יקרו.

רחל עזריה: את צריכה להבין שבעניין הזה אנחנו צריכים לבוא לקראת כי זה קורה.

רחל עזריה: את היית פה בדיונים ושמעת – אני לא מוכנה לשחק ב"נדמה לי", ואני לא מוכנה לעצום עיניים ולחוקק חוקים שבסופו של דבר לא משפיעים על השטח.

רחל עזריה: אין, זה לא יקרה פה.

רחל עזריה: בעניין המיגון אנחנו חייבים לוודא שזה כללים שאנשים יכולים לעמוד בהם.

רחל עזריה: דבר נוסף – כשמפצלים דירה זה לא כמו פעם שהשכירו חדרים, ואנשים גרו בתוך הבית ואכלו יחד, אבל יש אלמנט שזה חיים מאוד צפופים, ואנשים יודעים את זה.

רחל עזריה: אגב, הרבה אנשים מבוגרים מפצלים חלק מהדירה שלהם וגרים שם סטודנטים, בין היתר כדי שיבדקו שהכול בסדר.

רחל עזריה: זאת אומרת יש פה חיים הדדיים, אז זה לא בלתי אפשרי לחשוב שבתקופה שבה יש הרבה מאוד אזעקות זה לא המצב הסטטי של החיים שלנו, חוץ מאשר בעוטף עזה.

רחל עזריה: אז אני מבקשת שתציעי הצעה, ואם לא אנחנו נחוקק.

רחל עזריה: את רוצה לצאת לדבר עם המהנדס?

רחל עזריה: תודה.

דוד ביטן: שים לב, בדירה הישנה - -

<תומר רוזנר: הם לא ידרשו בדירה הישנה.

רועי פולקמן: אולי רק נכוון אותה מה לשאול אותו.

רועי פולקמן: היו כמה אופציות שדובר עליהם: א', שימוש במקלט קרוב, שימוש בממ"ד בדירה לפני הפיצול או מיגונים סבירים שאפשר לעשות - -

רחל עזריה: אתה אומר "מיגונים סבירים", ולא ברור מה זה.

דוד ביטן: אני לא בטוח ששמעתי.

דוד ביטן: לשום דבר אני לא מאמין.

דוד ביטן: הכול בחוק.

רחל עזריה: זה בסוף יהיה 70 אלף שקל, 100 אלף שקל – אנשים לא יעשו את זה.

<קלרית גרבי: אני חייבת להגיד משהו.

<קלרית גרבי: אתם צריכים להבין את הבסיס.

<קלרית גרבי: בסופו של דבר יש היום חובה לממ"ד בכל דירה, אז אפשר להגיד שאנשים לא יקנו דירות כי זה גם עלות מאוד גבוהה.

<קלרית גרבי: בסוף זה בא מתוך מחאה להגן על אנשים - -

דוד ביטן: על דירות חדשות אנחנו לא מדברים.

דוד ביטן: בדירות חדשות, לבנות.

רועי פולקמן: זאת לא דירה חדשה.

איתן ברושי: אל תזלזלו במה שהיא אומרת.

דוד ביטן: אני לא מזלזל.

<קלרית גרבי: במדינה שלנו יש הרבה איומים, ובצוק איתן שהיה 50 ימים, אני אקח את עצמי, את המשפחה שלי ואת הילדים שלי כדוגמה – לא הייתי משאירה את הדירה שלי פתוחה לרווחה 50 ימים כדי שכולם יוכלו להיכנס אלי הביתה לממ"ד.

<קלרית גרבי: צריך להבין שיש פה דרישה בטיחותית.

רחל עזריה: אז את לא תפצלי ולא תשכירי.

רחל עזריה: זאת התשובה.

רחל עזריה: או שאם את לא רוצה את הדלת שיכולה להיות פתוחה באותה תקופה אז כן תבני ממ"ד.

רחל עזריה: אני מסכימה אתך, זה עניין של אופי, לא כל אחד יפצל דירה.

<קלרית גרבי: אני אשמח להתייעץ עם המהנדס.

רחל עזריה: בסדר.

רחל עזריה: תבדקי ותחזרי אלינו.

<יצחק שפריר: חכמת חיים מהניסיון: ב-2006 קלטתי משפחה מכרמיאל.

<יצחק שפריר: היה בדירה של ההורים עוד זוג צעירים שגר שם.

<יצחק שפריר: פתחנו דלת משותפת, היינו 12 אנשים במקלט, ועברנו את 2006 בשקט בלי לריב.

רחל עזריה: הלוואי כולם היו ככה.

חיים ילין: אני מציע שהממשלה תעשה את הישיבות אצלך בממ"ד.

<יצחק שפריר: אין בעיה.

רחל עזריה: גם הקואליציה-אופוזיציה.

רחל עזריה: חיים, בבקשה.

חיים ילין: ביטן צודק במה שהוא אומר וגם את.

חיים ילין: כולם צודקים, זה אמורפי.

חיים ילין: אני מההתחלה אמרתי שהחוק הזה ייפול על הממ"ד - -

דוד ביטן: ישבנו איתם - -

חיים ילין: תשב כמה שאתה רוצה.

חיים ילין: הם לא מסוגלים.

חיים ילין: ב-DNA שלהם הם לא יכולים לפטור דירה או פיצול דירה מממ"ד.

חיים ילין: הם לא מסוגלים, הם לא יכולים.

דוד ביטן: הם עושים את זה בתמ"א 38.

חיים ילין: תמ"א 38 זה משהו אחר, זה על רבי-קומות.

<קריאות: - - -

חיים ילין: אני אסביר לך איך זה עובד.

חיים ילין: גם המדרגות שיש במבנה רב-קומתי הופך להיות המרחב המוגן, מה שאין לבתים חד-קומתיים, אין שום דבר.

חיים ילין: יש אפילו לפעמים תקרה שהיא לא תקרה.

דוד ביטן: אתה היית ראש מועצה במקום שהיו רק דירות פרטיות, נכון?

חיים ילין: כן.

דוד ביטן: אז אני הייתי סגן ראש עיר בראשון לציון.

דוד ביטן: אני אומר לך שאחת הבעיות שעלתה בתמ"א 38 זה העניין הזה שכשבונים דירות למעלה צריך לרדת לממ"ד עד למטה.

דוד ביטן: לפעמים אין לך דרך לרדת בגלל קו אפס וכל הדברים האלה.

דוד ביטן: כשאתה מגיע עד לקו המגרש, לא לקו אפס.

דוד ביטן: ואז יש התנגדויות של הצד השני של אלה שלא מוכנים שזה יהיה בקו המגרש.

דוד ביטן: הפתרון שמצאנו, ועושים את זה, הוא שיפור המיגון במובן הזה שחדר אחד לאורך כל העסק עושים לו מיגון מסביב בברוטו, לא בנטו, וזה מספק אותם.

חיים ילין: זה תמ"א 38.

דוד ביטן: זה בדיוק מה שאמרנו להם בדיון.

דוד ביטן: אבל מה הבעיה - -

רועי פולקמן: זה מה שהיה - -

דוד ביטן: זה בדיוק מה שדיברנו עליו, ובגלל זה הוא כתב "שיפור".

דוד ביטן: עכשיו הם באים עכשיו עם משהו חדש.

דוד ביטן: לכן אני לא סומך עליהם, וחייבים לעשות תיקון.

<תומר רוזנר: זה לא יפה.

<תומר רוזנר: הם עושים את העבודה שלהם.

רועי פולקמן: זה נכון.

חיים ילין: עברתי כבר את כל סוגי המיגון שהמציאו.

דוד ביטן: הסברנו להם, והם התהפכו עכשיו.

דוד ביטן: מה אני אעשה.

חיים ילין: בתמ"א 38 בעוטף ובבתים יש מיגון פנימי.

חיים ילין: המיגון הפנימי לא הולך על הברוטו, הוא הולך על הנטו.

חיים ילין: אבל עדיין צריך יסודות כדי לשים תקרת ברזל.

דוד ביטן: לכן אתה עושה את זה חיצוני.

חיים ילין: העלות היא 80-70 אלף שקל.

חיים ילין: אז אני אומר שגם 80-70 אלף שקל או הממ"ד החדש או כל דבר אחר, להפנות לחוק כדי שיקבלו הלוואה כדי שיוכלו לעשות את זה.

רחל עזריה: באזורי עימות, אתה אומר.

חיים ילין: זה מה שכתוב בחוק.

<תומר רוזנר: לא צריך להפנות לחוק.

<תומר רוזנר: זה נכון לעוד עשרה חוקים שהם רלוונטיים.

דוד ביטן: אנחנו לא נגיד שאפשר לעשות גם בלי ממ"ד, זה הכול.

דוד ביטן: אלא אם כן ייתנו שיפור מיגון מסוים לא בעלות גבוהה.

<תומר רוזנר: אתה יכול להגיד.

<תומר רוזנר: מה שאני יכול לעשות זה לכתוב שזה יהיה פטור מממ"ד, אבל הם יכולים להתנות בשיפורי מיגון של אחד החדרים.

דוד ביטן: אבל לא להפוך אותו לממ"ד.

<תומר רוזנר: לא, לשיפורי מיגון.

דוד ביטן: אתה ראית מה היא אומרת – שיפור מיגון מבחינתה זה ממ"ד.

חיים ילין: ממ"ד קטן - - -

דוד ביטן: אין דבר כזה ממ"ד קטן.

רחל עזריה: טוב, נשמע כשהיא תחזור.

רחל עזריה: מעין נשר מאגף תקציבים, בבקשה.

<מעין נשר: אני רק אעדכן שבנושא המיגון יש צוות שהוקם בהחלטת ממשלה שמורכב מנציגי משרד השיכון, האוצר, רשות החירום הלאומית ופיקוד העורף שישב ובחן את כל סוגית היעדר המיגון בכל מיני אזורים בארץ שפיקוד העורף חושב שנדרש להם מיגון.

<מעין נשר: בבתים החדשים זאת לא בעיה כי יש - - - הבעיה היא הבתים שנבנו ללא אמצעי מיגון.

<מעין נשר: הצוות הזה מיפה את האזורים ובדק את העלויות וגם כל מיני אפשרויות מיגון.

<מעין נשר: גם במקום לעשות ממ"ד אפשר לעשות חיזוק פנים-דירתי שזה יותר זול, אבל אז זה לא מוסיף לך חדר, וזה עולה לך, ולא כולם רוצים לעשות.

<מעין נשר: אפשר גם במקומות מסוימים לעשות ממ"ק – מרחב מוגן קומתי.

<מעין נשר: זאת גם אופציה שאם אפשר לעשות אותה, אז היא כמובן יותר זולה.

<מעין נשר: בסופו של דבר זה לעניין לחוק פיצול דירות כי זה עניין שיש לו עלות תקציבית מאוד כבדה אם יש החלטה או רצון לתמוך.

דוד ביטן: - - -

<מעין נשר: אנחנו כרגע חושבים על כל מיני אפשרויות שקיימות בעולם בנושא - -

דוד ביטן: לא, לא.

דוד ביטן: אז אני מזכיר לך - -

רחל עזריה: רגע, רגע.

רחל עזריה: תן לה לסיים לדבר.

רחל עזריה: היא באמצע משפט.

<מעין נשר: מיגון מפני רעידות אדמה – יש כל מיני מודלים בעולם של הלוואות מוטבות, ואנחנו בוחנים את זה.

<מעין נשר: עדיין לא התקבלה החלטה.

דוד ביטן: מצוין.

<מעין נשר: בשבועות הקרובים אנחנו יחד עם "טרייבר" נגיע להבנות.

<מעין נשר: לא אכפת לנו להציג את זה, אבל לא נראה לנו נכון לבוא עכשיו ודרך החוק הזה להסדיר סוגיה שהיא כבדת משקל של מיליארדים.

דוד ביטן: איזה מיליארדים?

דוד ביטן: על מה את מדברת?

דוד ביטן: אין פה שום מיליארדים.

דוד ביטן: להפך – אנחנו לא מחייבים, אז איזה מיליארדים יש פה?

דוד ביטן: להפך, יש פה חיסכון.

דוד ביטן: אני מזכיר לך את ההקלה שנתן אלי ישי.

דוד ביטן: אף אחד לא השתמש בהקלה הזאת.

רחל עזריה: נכון.

רחל עזריה: זה לא קרה.

דוד ביטן: - - -

רחל עזריה: זה היחיד שמצאנו בארץ.

דוד ביטן: זה היחיד בארץ.

דוד ביטן: אתם עושים חוקים וכל מיני תקנות והקלות שאי אפשר לעשות בהם שימוש.

דוד ביטן: למה?

דוד ביטן: כי כל פעם בא רגולטור - -

רחל עזריה: רגע, לא, היא מדברת עכשיו על מימון הממ"דים.

דוד ביטן: לא.

דוד ביטן: היא גם אמרה שזה לא החוק.

דוד ביטן: זה בדיוק החוק שמתייחס לעניין הזה.

דוד ביטן: כי אם אנחנו רוצים לתת פיצול אנחנו צריכים לבדוק שהוא ייעשה, לא יהיה על הנייר ולא בתיאוריה.

דוד ביטן: לכן יש בעיות.

דוד ביטן: את הבעיות האלה אנחנו פותרים מהלימוד שלמדנו בנושא של אלי ישי.

דוד ביטן: אנחנו מכניסים את זה לחוק הזה.

רחל עזריה: בדיוק.

רחל עזריה: זה מה שאנחנו עושים פה כדי שזה יקרה.

<מעין נשר: בסדר גמור.

<מעין נשר: אז יכול להיות שאם היינו רוצים לעשות את דרך המלך אז אולי גם היינו אומרים שאם אנחנו רוצים שיקרו פיצולים, אז אולי שהממשלה תתמוך בפיצולים ותיתן מענקים למי שמפצל.

<מעין נשר: זה גם יכול היה להיות - -

רחל עזריה: את מעלה עכשיו רעיון שנדון בו בכובד ראש.

רחל עזריה: סתם, נו, באמת, אוקיי.

רחל עזריה: זה היה בהומור.

<מעין נשר: - - - שלא דרך החוק הזה נכניס עכשיו מימון ממ"דים- -

חיים ילין: זה לא מימון.

חיים ילין: זה חוק מ-1992.

חיים ילין: כתוב פה.

רחל עזריה: באזורי עימות - -

איתן ברושי: אין קשר בין ממ"ד לבין אזורי עימות.

איתן ברושי: אני רוצה להגיד משהו, גברתי יושבת-הראש.

רחל עזריה: אבל אתה כותב פה: "הסעיף נותן הלוואה אשר עשויה להפוך למענק ביישובי קו העימות".

חיים ילין: זה מה שכתוב.

רחל עזריה: אבל זה לא החוק.

רחל עזריה: יש היום הגדרה איפה המדינה נותנת מענקים?

חיים ילין: כתוב פה: "הלוואה בסכום של 48,000 שקל - - - ככל שמתקרבים לקו העימות – עד 84,000 שקל".

חיים ילין: כמובן, זה מ-1992.

חיים ילין: כתוב כאן: הלוואה בריבית אפס שתהפוך למענק אם הבן אדם גר שם.

דוד ביטן: מה אתה רוצה?

דוד ביטן: לא הבנתי.

דוד ביטן: אתה רוצה שבקו עימות ייתנו את ההלוואה הזאת?

חיים ילין: לא אמרתי.

חיים ילין: זאת חקיקה.

רחל עזריה: מה שאמר פה חבר הכנסת ילין הוא שאם מפצלים ולפני כן נקבע על-ידי פיקוד העורף שחייבים ממ"ד, והם באזורים, אז הם מקבלים את ההלוואה כמו כל דירה.

דוד ביטן: גם בפיצול.

<מעין נשר: כן, אבל - -

רחל עזריה: אז מה הבעיה?

דוד ביטן: אבל אי אפשר להגדיל שטח.

דוד ביטן: החוק הזה הוא בעייתי.

<מעין נשר: חוק הלוואות לגישור הוא חוק שמאפשר לאנשים לקבל חלק מהמשכנתא שלהם מהמדינה.

<מעין נשר: שר השיכון - - - לקבוע קריטריונים לזכאות להלוואה לדיור - - - ומאפשר לאנשים לקבל חלק מהמשכנתא שלהם עבור קניית דירה חדשה.

<מעין נשר: זה לא - - - שיפוצים או להוסיף חדרים לבית.

רחל עזריה: אני יודעת שבאיזשהו שלב בקו העימות כולם הוסיפו ממ"דים בין לילה, פחות או יותר.

איתן ברושי: מי זה "כולם"?

רחל עזריה: מה זאת אומרת?

רחל עזריה: היית בשדרות?

רחל עזריה: יש שם - -

איתן ברושי: הייתי.

חיים ילין: הוא בנה אותה.

<מעין נשר: - - -

רחל עזריה: סליחה, אני לא יכולה.

רחל עזריה: אי אפשר לנהל ככה דיון.

רחל עזריה: מעין ניחנה בקול חלש.

רחל עזריה: תדברי למיקרופון.

<מעין נשר: לא חלש כמו שהוא צפצפני.

רחל עזריה: בואו נהיה בשקט.

רחל עזריה: מי שמדבר עכשיו זה אומר שיש לו משהו אישי נגד מעין.

איתן ברושי: זה עוד לא אמרנו.

<מעין נשר: את שאלת לגבי הממדים שקמו.

<מעין נשר: יש החלטות ממשלה ממוקדות שהממשלה באזורי העימות הקצתה תקציבים ניכרים למגן את היישובים.

<מעין נשר: למשל, בשדרות ובעוטף הממשלה השקיעה כמה מאות מיליונים כדי לבנות באופן יזום ממ"דים בכל המקומות האלה.

<מעין נשר: עשו מבצע מדהים עם "עמיגור".

<מעין נשר: אני ממליצה לכולכם לנסוע לשדרות ולראות איך הוסיפו חדרים בבתים בכל העיר.

<מעין נשר: זה מדהים.

<מעין נשר: אבל עם כל הכבוד, אנחנו מדברים פה על מימון של מאות מיליוני שקלים.

<מעין נשר: אם אנחנו מכניסים את זה דרך אמירת אגב בחוק פיצול דירות זה נראה לי בעייתי.

<מעין נשר: כמובן, אם תבקשו ממני לבחון כל מיני דברים אני אבחן, ואחזור עם תשובות לוועדה.

<מעין נשר: לעניין חוק הלוואות לדיור שהעליתם פה.

<מעין נשר: חוק הלוואות לדיור מדבר על האפשרות שזכאי לפי קריטריונים יקבל הלוואה מוטבת בתנאים - - - בריבית נמוכה יותר על חלק מהמשכנתא שלו.

<מעין נשר: זה לא מדבר לבוא עכשיו ולהקים ממ"ד.

חיים ילין: בואי תראי.

חיים ילין: מעין, תקראי את החוק.

חיים ילין: את מוכשרת מספיק כדי להיות במחשב ולקרוא גם מהדפים.

<מעין נשר: כן, זאת אמירה חדשה.

איתן ברושי: זה לא הגיוני מה שקורה פה.

<מעין נשר: נכון, זה בדירה חדשה.

<מעין נשר: אם יש הנחיה שצריך ממ"ד - -

רחל עזריה: אז זה רק בדירה חדשה?

<מעין נשר: - - - היום בכל הדירות צריך.

איתן ברושי: לא בכל מקום צריך.

<מעין נשר: אתה יכול לקבל הגדלה.

חיים ילין: אני מתייחס - - - שדירה חדשה מחייבת ממ"ד.

רחל עזריה: זה רק על דירה חדשה.

איתן ברושי: לא, לא.

חיים ילין: כן, כן.

<מעין נשר: - - - בסוף גם לחוק הזה יש מגבלת תקציב מסוימת.

<מעין נשר: דרך אגב, היא סוכמה בשנה שעברה עם ועדת הכספים כשהם שינו את התנאים של ההלוואות.

<מעין נשר: ואם רוצים עכשיו להכניס עוד ערימה של זכאים שיקבלו מהחוק הזה בסוף יש - - - צריך להבין את זה.

רחל עזריה: זה רק על דירה חדשה.

רחל עזריה: חבר הכנסת ברושי, בבקשה.

איתן ברושי: בדרך כלל יש לי ביקורת, אבל אני מקבל את הדברים של פיקוד העורף ושל האוצר.

איתן ברושי: אני מקבל את העיקרון.

איתן ברושי: עזבו רגע את התשלום.

איתן ברושי: עניין הממ"ד לא קשור לקו העימות והוא לא רק שאלה של מלחמה, אלא גם נכון לרעידת אדמה.

איתן ברושי: יש אינטרס למדינה למגן את כל האוכלוסייה בכל מקום בארץ.

איתן ברושי: לכן השאלה של הממ"ד לא קשורה לחוק הזה, אלא היא חלק מתפיסת עולם שלמה שלא נראה לי שזה הפורום לסכם את הפרטים.

איתן ברושי: לכן אני מציע לנו לא להסתבך בהגדרות שלא יעמדו בשום מבחן, אלא לסכם את זה בנפרד עם האנשים הכי בכירים בפיקוד העורף.

איתן ברושי: שאלת הממ"דים היא שאלה חשובה.

איתן ברושי: אם אפשר היה היו עושים אותה בכל מקום - -

דוד ביטן: מה זה שייך לחוק הזה?

איתן ברושי: זה שייך לזה.

דוד ביטן: אז לא יהיה פיצול.

איתן ברושי: אז לא יהיה.

דוד ביטן: אנחנו חושבים הפוך ממך בעניין הזה.

איתן ברושי: לכן אני אומר את דעתי.

דוד ביטן: אתה אומר שעדיף שיגורו בממ"ד.

דוד ביטן: העיקר שיהיה ממ"ד.

דוד ביטן: ניתן להם לגור בממ"ד וכולם יהיו מבסוטים.

איתן ברושי: ביטן, תן רגע להשלים.

דוד ביטן: אני עוזר לך, מה אתה רוצה.

איתן ברושי: תן לי רגע להשלים.

איתן ברושי: אני אומר שזה לא בסמכות של החברות שיושבות בחדר הזה.

איתן ברושי: זאת שאלה שקשורה לתפיסה שלמה.

איתן ברושי: היא לא תשתנה בדיון הזה.

איתן ברושי: כמי שעסק בזה בעבר וחושב שהתחום הזה הוא חשוב – אף אחד לא ייתן הקלות במציאות הביטחונית הקיימת, כולל בעניין איומי רעידות אדמה.

איתן ברושי: לכן אני מציע לא לדון בזה בפורום הזה, אלא לקיים את ההתייעצות בנפרד עם מי שצריך לקיים אותה.

דוד ביטן: איפה?

איתן ברושי: על עניין המיגון.

דוד ביטן: אין לזה פתרון, אני מזכיר לך למה.

רחל עזריה: רגע, בואו נשמע.

דוד ביטן: אני מציע להגיד לו מילה קטנה.

רחל עזריה: סרן קלרית גרבי מפיקוד העורף נכנסה.

איתן ברושי: אני מציע שתעשו את הקטע הזה בנפרד.

רחל עזריה: בוא נשמע מה יש לה לומר.

רחל עזריה: היא התייעצה.

דוד ביטן: אנחנו סיימנו את העניין הזה לפני שנה.

דוד ביטן: הם חזרו בהם, לא אנחנו.

רחל עזריה: בואו נשמע.

דוד ביטן: שלחו עכשיו מישהי חדשה שתגיד לנו - - - אני אסביר לך עוד משהו: החוק הזה מאפשר פיצול בלי תוספת שטח.

דוד ביטן: אם אתה מוסיף ממ"ד, אתה מוסיף 12 מטר.

דוד ביטן: הבנת אותי?

חיים ילין: נכון.

חיים ילין: ברוטו.

דוד ביטן: אז אני לא מבין מה אתה רוצה.

דוד ביטן: אם רוצים להוסיף ממ"ד אז קודם כול צריך לאפשר תוספת שטח.

דוד ביטן: זה דבר שהחוק הזה לא מאפשר.

דוד ביטן: אם אתה שם את הממ"ד בתוך הבית הרסת את הבית.

חיים ילין: נכון.

דוד ביטן: אז מה אתה מדבר?

דוד ביטן: באמת.

חיים ילין: אבל מהיום הראשון של החוק התרעתי שהם לא פותרים - - -

דוד ביטן: אני לא מסכים.

דוד ביטן: זה המצב.

דוד ביטן: ואז לא יהיו פיצולים ולא תהיה תוספת יחידות מהירות.

דוד ביטן: כל הרעיון של החוק הזה שאתה בונה דירה במהירות רבה.

דוד ביטן: השטח קיים, ואתה הופך - - - עשרות אלפים בלי שום בעיה.

רחל עזריה: קלרית, בבקשה.

<קלרית גרבי: קודם כול אני מתנצלת שאין לי מה לחדש כי המהנדס לא היה זמין עבורי - -

רחל עזריה: די, נו, באמת.

<קלרית גרבי: לצערי.

<קלרית גרבי: למעשה, הנושא הזה נסגר, וזאת הסיבה שהוא לא היה זמין עבורי, כי היינו בטוחים שהנושא הזה נסגר עוד בהתחלה.

<קלרית גרבי: אני מבינה את העניין הכלכלי, אבל גם צריך להבין את השיקול הביטחוני.

<קלרית גרבי: למעשה, פטור שכולו פתוח פיקוד העורף לא יסכים לכך.

<קלרית גרבי: זה למעשה יגדיל את הפער המיגוני.

רועי פולקמן: הסיכום לא היה פטור, אלא הקלה שכוללת דלת משותפת.

רועי פולקמן: זה היה הדיבור בדיון.

רחל עזריה: דלת משותפת, נכון.

רועי פולקמן: זה לא פטור.

רועי פולקמן: אין ממ"ד במקורי.

רועי פולקמן: זה משהו אחר.

דוד ביטן: - - -

רחל עזריה: זה כמו הממ"ק שאמרת שיש, שכל הדיירים יוצאים אל חדר המדרגות.

דוד ביטן: - - -

רחל עזריה: די, דוד.

רחל עזריה: זה כמו בממ"ק שכולם יוצאים תוך כדי הבלגן.

רחל עזריה: ככה זה גם פה.

<קלרית גרבי: ואז מה – תשימי באמצע ואז הם ישלמו על זכאות?

<קלרית גרבי: לא ישלמו על זכאות?

רחל עזריה: לא.

רחל עזריה: הם פשוט יעברו לדירה המרכזית.

<קלרית גרבי: אבל אז - - -

רחל עזריה: אני מבקשת - -

דוד ביטן: זאת ההחלטה שלנו.

דוד ביטן: מי זה מפקד העורף?

<קלרית גרבי: אני רק אבקש להעביר מסמך - - -

דוד ביטן: אם לא - - - החלטה הוא יודע מה לעשות.

<קלרית גרבי: קודם כול יגיע אתי המהנדס לדיון הבא - -

דוד ביטן: - - - נתחנן אליהם?

דוד ביטן: יש גבול לתחנונים האלה.

רחל עזריה: דוד, די.

רחל עזריה: אני תכף אקרא אותך לסדר.

דוד ביטן: תקראי.

רחל עזריה: אין בעיה.

רחל עזריה: אנחנו נצטרך להביא שלושה סדרנים להוציא אותך.

דוד ביטן: אתה מבין למה - - -

רחל עזריה: דוד, אני קוראת אותך לסדר פעם ראשונה.

דוד ביטן: - - - הבנת?

דוד ביטן: אתה לא יכול לעשות כלום.

רחל עזריה: אבל אנחנו פותרים את זה.

רועי פולקמן: ביטן, קח אחריות.

רועי פולקמן: נעשה שלום, ולא יצטרכו את זה.

דוד ביטן: - - -

רחל עזריה: חבר הכנסת ביטן, אני קוראת אותך לסדר.

רחל עזריה: תודה רבה.

דוד ביטן: - - -

רחל עזריה: זאת הראשונה.

רחל עזריה: נעשה שנייה?

רחל עזריה: אני קוראת אותך לסדר פעם שנייה.

<תומר רוזנר: אנחנו נכתוב בעקבות השיח שהיה כאן שהדירה המפוצלת תהיה פטורה מממ"ד, אולם פיקוד העורף יהיה רשאי לדרוש, ככל שהדבר אפשרי, שיפורי מיגון.

דוד ביטן: אבל לא בדרך של ממ"ד קטן.

<תומר רוזנר: לא.

<תומר רוזנר: שיפורי מיגון של חדר קיים בדירה.

<קלרית גרבי: ככל שהדבר לא אפשרי?

<תומר רוזנר: אז לא יהיה.

חיים ילין: לא יהיה חוק.

<קריאות: - - -

רחל עזריה: תגיד שוב, בבקשה.

<תומר רוזנר: אני חוזר ואומר.

<תומר רוזנר: החוק יאמר כך: הדירה המפוצלת שממנה מפצלים או הדירה המתפצלת החדשה שנוצרה, יהיו פטורות מדרישות פיקוד העורף למיגון נוסף או לממ"ד, אולם ככל שהדבר אפשרי מבחינה פיזית פיקוד העורף יוכל לדרוש שיפורי מיגון של חדר קיים, אך שאינם מתבטאים בדרישת ממ"ד.

רחל עזריה: איפה הדלת?

דוד ביטן: זה שיפור מיגון.

רחל עזריה: הדלת זה לא שיפור מיגון.

<קלרית גרבי: ולשים שתי דלתות?

<קלרית גרבי: שוב – המהנדס לא אתי אז אני לא רוצה להיכנס לתחום שאני לא מבינה בו, אבל יש עם זה בעיות.

רחל עזריה: זה מה שאנחנו מציעים.

רחל עזריה: את תחזרי למהנדס, ותביאי בפניו את ההצעה.

רחל עזריה: אנחנו לא נעביר חוק שבסוף לא יקרה בגלל ענייני ממ"ד.

רחל עזריה: אנחנו גם לא רוצים שיפסיקו לבנות בישראל בגלל ענייני ממ"ד.

<קלרית גרבי: אנחנו גם לא רוצים שאנשים - - -

רחל עזריה: נכון, אני מסכימה אתך.

רחל עזריה: יש פה ערכים - -

דוד ביטן: אין לאנשים איפה לגור - - -

רחל עזריה: יש פה כמה ערכים שאנחנו מתמודדים איתם.

רחל עזריה: תבדקי ותחזרי אלינו, בסדר?

דוד ביטן: אני מציע שיגורו בממ"ד.

דוד ביטן: נעשה ממ"דים, וכולם יגורו בממ"ד.

דוד ביטן: נפתור את שתי הבעיות בבת-אחת.

רחל עזריה: עוד התייחסויות?

רחל עזריה: עוד הסתייגויות?

רחל עזריה: לא? יש נושא אחד שסיכמתי עם מנהל מקרקעי ישראל, ושכחתי לומר, שאנחנו נחריג את מפוני גוש קטיף.

רחל עזריה: לגביהם יתאפשר פיצול.

דוד ביטן: אלה שצמודים לגדר?

רחל עזריה: לא.

רחל עזריה: מפוני גוש קטיף.

<קריאה: ביישובים של מפוני גוש קטיף?

דוד ביטן: למה רק אלה שבקו העימות בלבנון?

רחל עזריה: ומה?

<קריאה: אני שואל האם אתם מחריגים את היישובים.

רחל עזריה: אני אגיד לכם למה אנחנו מחריגים.

רחל עזריה: באירוע של פינוי גוש קטיף בעצם עקרנו אנשים מבוגרים בדרך כלל שהרבה פעמים לא הצליחו להשתקם כלכלית - -

דוד ביטן: את מדברת על המפונים עצמם.

רחל עזריה: כן, המפונים.

דוד ביטן: בסדר.

רחל עזריה: הם נעקרו, והם צריכים לבנות את עצמם כלכלית מההתחלה.

רחל עזריה: אז הם כן יוכלו לעשות פיצול.

חיים ילין: אני אתך.

חיים ילין: אבל אז מחריגים אותם מתמ"א 35 כי הם חלק מיישובים קהילתיים או ממושבים.

חיים ילין: לא סופרים את הפיצול, ואז חוזרים לתחילת הדרך; כי ייקחו את זה לבג"ץ, ויש לזה השלכות רוחב.

רחל עזריה: לא.

רחל עזריה: לגביהם אין השלכות רוחב, כי יש תקנה - -

דוד ביטן: - - -

רחל עזריה: לא, אני בדקתי את זה.

דוד ביטן: שאלה קטנה.

רחל עזריה: כן, בבקשה.

רחל עזריה: איך אני יכולה לא לתת לך?

דוד ביטן: את מחריגה אותם אם הם גרים במושב, נכון?

רחל עזריה: כן.

דוד ביטן: אם הם גרים בבית משותף הם גם יכולים לעשות?

רחל עזריה: לא.

רחל עזריה: זה רק בבתים צמודי קרקע.

<קריאה: מבקיעים, למשל, הוא יישוב שמחציתו אנשים מפונים מגוש קטיף ומחצית אנשים שקלטו את המפונים, והוא נספר בתמ"א 35.

<קריאה: או בוסתן הגליל.

חיים ילין: בני נצרים - - - מה תעשה איתם?

דוד ביטן: לא כל המושב.

רחל עזריה: אתם רוצים לשמוע את ההצעה?

חיים ילין: אבל אם אתה לא סופר בתמ"א 35 אין בעיה, אבל אם אתה סופר את זה - - - יש בעיה.

רחל עזריה: אתם רוצים לשמוע את ההצעה?

רחל עזריה: לגבי מפוני גוש קטיף יש הרבה מאוד החרגות.

רחל עזריה: אני מגיעה מעיריית ירושלים, ויש תקנת ירושלים שמאפשרת החרגה בהרבה מאוד מובנים.

רחל עזריה: אז אותו דבר גם פה.

רחל עזריה: אנחנו רוצים לאפשר למפוני גוש קטיף לעשות את הפיצול.

רחל עזריה: פנו אלי אנשים.

רחל עזריה: יש פה אירוע מאוד מורכב שהובלנו כמדינה, ואני הייתי שמחה אם היינו יכולים לעשות את זה בכלל המושבים.

רחל עזריה: זה לא אפשרי, אבל אני מבקשת להתייחס למפוני גוש קטיף אחרת.

רחל עזריה: דיברתי על זה עם מנהל מקרקעי ישראל.

רחל עזריה: הם יובילו את המהלך הזה.

דוד ביטן: בתנאי שהם לא גרים בבית משותף.

רחל עזריה: נכון, בתנאי שהם לא גרים בבית משותף.

חיים ילין: אני בעד.

חיים ילין: אבל כל מי שיושב כאן

חיים ילין: ממשרדי הממשלה צריך לדעת שמי שמפצל, הפיצול לא נספר.

חיים ילין: כי אם זה נספר – גמרנו.

חיים ילין: אמרתי לך.

<קריאה: יש יישוב שיש בו גם מפוני גוש קטיף וגם אוכלוסייה אחרת, אז מה?

<קריאה: יש לפחות 6-5 כאלה.

רחל עזריה: בסדר, אז מה.

<עמיר ריטוב: אני יושב-ראש מרכז המועצות המקומיות.

<עמיר ריטוב: אפשר להציע?

<עמיר ריטוב: כולנו רגישים לנושא של המפונים.

<עמיר ריטוב: בשלב הקודם שלי קלטתי את המפונים כיושב-ראש ועדה בדרום.

<עמיר ריטוב: לדעתי, הכיוון שלך הוא נכון, אבל אפשר לפתור את זה בדרך יותר מדויקת כי את עושה פה משהו - -

רחל עזריה: אין בעיה, בבקשה.

<עמיר ריטוב: מולי יושבים ממנהל התכנון באוצר.

<עמיר ריטוב: אנחנו יכולים לעדכן את תמ"א 35 אחת לתקופה.

<עמיר ריטוב: אנחנו יכולים לדייק את זה לקריאה שקראת לנו לבוא ולשבת כמו שעשינו, ולהגיד, בואו, אנחנו רוצים להחריג.

<קריאה: ללא אישור ממשלה.

רחל עזריה: בסדר.

רחל עזריה: זה מה שאני מבקשת.

רחל עזריה: קיבלתי.

רחל עזריה: אני מבקשת שלגבי מפוני גוש קטיף תעשו את העדכון, ותאפשרו להם לעשות את הפיצול ככל שנדרש.

<תומר רוזנר: במתכונת של החוק הנוכחי גם שינוי של הלוח לא יעזור מכיוון שהחוק מחריג באופן גורף כל יישוב שיש בו מכסת יחידות דיור.

<תומר רוזנר: כך שזה שתשנו את הלוח זה עדיין יישוב שיש לו מכסה.

<אפרת ברנד: אנחנו נוכל לתת מענה לתוספת יחידות דיור ככל שנידרש.

<אפרת ברנד: החשש שהעלתה יושבת-הראש - -

<תומר רוזנר: אבל היא רוצה פיצול.

<תומר רוזנר: סכמו איתה.

<אפרת ברנד: - - - שזה יורד ממכסה שהיא אולי מכסה קטנה, אבל אם יגדילו את המכסה גם אין בעיה בפיצול.

<תומר רוזנר: יש רק בעיה שצריך תכנית.

חיים ילין: את יכולה לעשות משהו אחר שלפעמים ביישובים מסוימים את עושה את זה.

חיים ילין: את יכולה לא לפתוח גורף, אלא להגיד, יש 24 מפונים באותו יישוב, ואז או שאת מעלה את כמות היחידות שמותרות - -

רחל עזריה: בסדר.

רחל עזריה: אתה יודע איך לנסח בחוק.

רחל עזריה: אנחנו צריכים נוסח.

<אפרת ברנד: החוק מחריג כרגע יישובים שלגביהם יש מגבלת יחידות דיור.

<אפרת ברנד: לכן הפיצול וההקלה לא יחולו.

<קריאה: אבל זה חייב להיות בחוק.

רחל עזריה: אז תצטרך לנסח.

<תומר רוזנר: בסדר.

רחל עזריה: הייעוץ המשפטי ינסח.

<תומר רוזנר: אנחנו צריכים לחשוב אם זה אפשרי.

חיים ילין: אפשר להחריג את לוח 2 למעט אותם מתיישבים מגוש קטיף, ואז להחריג אותם.

רחל עזריה: לא, לא.

רחל עזריה: היא אמרה לעדכן את לוח 2, לא להחריג מלוח 2.

חיים ילין: כן.

חיים ילין: להחריג אותם משם, ואז לעדכן את לוח 2 מאותם יישובים.

חיים ילין: זה מה שצריך לעשות.

<קריאות: - - -

רחל עזריה: תעבדו על זה.

רחל עזריה: תנסחו משהו.

רחל עזריה: תעבדו על זה מול תומר.

רחל עזריה: פיקוד העורף אתם באים?

<תומר רוזנר: ננסה.

רחל עזריה: יש עוד מישהו שרוצה להתבטא בנושאים האלה?

רחל עזריה: עוד משהו בחוק שלא סגור?

רחל עזריה: לא נשמעו הסתייגויות נוספות.

רחל עזריה: אז אנחנו סוגרים כמה דברים: יש הנושא של פיקוד העורף שאנחנו צריכים לסגור - -

דוד ביטן: - - -

רחל עזריה: אמרתי להם שיבדקו.

דוד ביטן: הם יכולים לבדוק אבל זה לא יעזור.

רחל עזריה: בסדר.

רחל עזריה: אנחנו השוטר הטוב והשוטר הרע.

רחל עזריה: הם יבואו ויציעו.

רחל עזריה: בוא נראה מה הם מציעים.

רחל עזריה: אני חושבת שהם יסכימו לעניין של הדלת.

דוד ביטן: שיהיה גם דלת.

רחל עזריה: אז בסדר, נוסיף את זה.

<קלרית גרבי: כדאי לשמוע את המהנדס.

רחל עזריה: אני חושבת שתסכימו לעניין של הדלת, ואם תסכימו לעניין הדלת אז אני אסכים אתך שכדאי לשמוע את המהנדס.

רחל עזריה: בסדר?

רחל עזריה: הנושא השני זה מפוני גוש קטיף.

<אפרת ברנד: אם אפשר רק לדייק מה שגברתי מבקשת – שהחוק יחול על אותם יישובים של מפוני גוש קטיף.

רחל עזריה: על המפונים.

<קריאות: - - -

<רפי עשת: אני מהתנועה הקיבוצית.

<רפי עשת: רק לפני שבועיים-שלושה הונחה אבן הפינה בנווה ים ובפלמחים לאותם מפונים שלא נמצא להם מענה מאז הפינוי.

<רפי עשת: המשמעות להחיל את זה על המגבלה של תמ"א 35 - -

רחל עזריה: לא, אמרנו לא על המגבלה.

<רפי עשת: לכן צריך להיות ברור בחוק שגם - - -

רחל עזריה: אני מסכימה.

רחל עזריה: אמרנו שיעדכנו את לוח 2.

<רפי עשת: - - - איננה חלה על המגבלה.

רחל עזריה: אדוני, הכול בסדר.

רחל עזריה: מסכימים.

<דודו קוכמן: אני מהאיחוד החקלאי.

<דודו קוכמן: אתם רוצים לפתור כאן משהו, ואתם תיצרו בעיה חברתית, במיוחד באותם יישובים שיש בהם קבוצה של מפונים לעומת קבוצה אחרת שגרה שם.

<דודו קוכמן: גם שם יש אנשים מבוגרים ולא רק מפונים מבוגרים.

<דודו קוכמן: אני לא יודע איך לפתור את הבעיה, אבל זה ייצור בעיה קשה מאוד כי אנחנו מדברים על יישובים שבהם היישוב עשה דבר יפה, קלט, היה אמפתי לעניין, עשה דבר נהדר, ועכשיו יוצרים באותו יישוב אפליה בין אנשים שהם בעלי אותן זכויות.

רחל עזריה: אני אבקש שהם ידונו בזה.

רחל עזריה: אנחנו נבדוק את זה.

רחל עזריה: טוב שאתה מעלה את זה.

רחל עזריה: אלה שני הנושאים.

רחל עזריה: תקריא את העדכון.

<גלעד קרן: אני מקריא מהנוסח שלפניכם בעמוד 3 למטה את סעיף (7ג): "על אף האמור בכל דין, הייתה הדירה שלגביה מתבקשת ההקלה במקרקעי ישראל, לא תידרש הסכמת רשות מקרקעי ישראל למתן ההקלה לפי סעיף קטן זה, ולא יגבה על-ידי רשות מקרקעי ישראל כל תשלום בשל מתן ההקלה כאמור".

רחל עזריה: מצוין.

דוד ביטן: - - - אבל הם פרשו מהמנהל.

רחל עזריה: מה עכשיו?

דוד ביטן: הם רוצים לפרוש אז שזה יהיה כתוב.

<תומר רוזנר: אבל אתה יודע כמה חוקים יש?

דוד ביטן: אני מעלה הערה.

דוד ביטן: מחר הם לא יהיו שם ויגידו שזה לא חל.

<אריאלה מלכה: התשובות בשבוע הבא.

רחל עזריה: התשובות בשבוע הבא, ואתה סוגר את זה עד סוף המושב.

דוד ביטן: עד סוף המושב.

דוד ביטן: תלוי בתומר.

רחל עזריה: תומר יודע לעבוד מהר.

<אריאלה מלכה: יום שלישי הבא.

רחל עזריה: ביום שלישי הבא נקיים - -

<קריאות: - - -

<תומר רוזנר: יום שלישי שאחרי זה.

רחל עזריה: עוד דבר אחד אחרון.

רחל עזריה: יושבים פה כל משרדי הממשלה הרלוונטיים, מנהל מקרקעי ישראל ומשרד המשפטים, מנהל התכנון וכולם, ואני רוצה להתריע בצורה שאינה משתמעת לשני פנים בנושא אדמות הכנסייה.

רחל עזריה: אנחנו עומדים על סף משבר גדול שבשכונות שלמות בירושלים, ברמלה, בחיפה וביפו – ואנשים פונים אלי עוד ועוד – אנשים לא יודעים אם הדירה תהיה שלהם.

רחל עזריה: אנחנו לא יודעים מיהם אותם קונים אלמונים שרשומים באיי הבתולה.

רחל עזריה: זה יכול להיות קטארים.

רחל עזריה: אנחנו יכולים למצוא את עצמנו במדינה אחרת לגמרי, בטח בירושלים.

דוד ביטן: - - -

רחל עזריה: אני ממש מבקשת טיפול יותר אינטנסיבי.

רחל עזריה: אני יודעת שאתם עובדים על זה.

רחל עזריה: ביום שלישי הבא גם על זה נדבר.

רחל עזריה: תודה רבה.